Inwoners hou optog oor veiligheid ná moord op meisie (19) | Netwerk24
Aanvallers doen hulle as polisie voor, beroof VS-egpaar
’n Boervrou van Dewetsdorp in die Vrystaat het Maandag vir twee mans wat hulle as polisiebeamptes voorgestel het, koeldrank gegee. Kort daarna het die mans haar en haar man aangeval en beroof.
Ferndale-aanval: Man beskerm sy vrou
’n Aanvaller het ’n man van Ferndale, Johannesburg, tot 20 keer met ’n mes gesteek terwyl hy bo-op sy vrou gelê het om haar te beskerm.
Haaie kweek nuwe speelstyl in 2020
Die Haaie van 2020 is ’n ander gedierte as die span van die vorige drie jaar.
Blitsbokke moet voete in nuwe stadion vind
’n Onbekende nuwe stadion wag op die gekweste Blitsbokke wanneer die Sydney-sewestoernooi Saterdag in Australië begin.
Ons verlede en hede is vol ‘oralsmanne’
Verlede week het ’n SMS van die uwe in Beeld verskyn waarin hy na Panyaza Lesufi, minister van onderwys in Gauteng, as ’n “oralsman” verwys.
Waarom swak regering beloon?
Waarom hou baie kiesers vol om vir korrupte politici en politieke partye te stem wat nie dienste lewer nie?
Twee moet-hê-boeke vir 2020
Nie net is Kanonkop een van die land se bekendste wynplase nie (kyk maar net na al die pryse en erkennings), maar ook een met ’n ryk geskiedenis wat uit 1659 dateer.
Wellington: Net die plek vir stokkiesdraai en ontspan
Wellington is minder as 100 km van Kaapstad af en die rit soontoe duur ongeveer ’n uur – wat beteken dat dié Bolandse dorp net die bestemming is vir ’n Saterdag-besoek. Daar is egter soveel kelders dat ’n oornagbesoek ook ’n opsie is...
Danksy beter oes is daar hoop vir die wynbedryf
Hoewel die druiweoes vanjaar beter lyk as dié van verlede jaar, is dit steeds minder as die afgelope vyf jaar se gemiddelde.
Inwoners hou optog oor veiligheid ná moord op meisie (19)
Deur Jackie Kruger 14 Desember 2019 06:58
Die gemeenskap van Kleinkrantz naby Wildernis hou Sondag ’n optog teen misdaad en weens die onveilige omstandighede waarin hulle woon nadat die lyk van ’n 19-jarige meisie vandeesweek daar gekry is.
Emmerancia Roman, wat by ’n restaurant in Wildernis gewerk het, se lyk is Maandag omstreeks 06:00 deur ’n verbyganger in ’n beboste gebied by die informele nedersetting gekry en die polisie is ontbied. Roman het blykbaar steekwonde in haar nek gehad.
Die polisie ondersoek ’n klag van verkragting en moord, sê sers. Chris Spies, ’n polisiewoordvoerder. “Die ondersoek is in ’n baie sensitiewe stadium.”
Hy sê niemand is nog in hegtenis geneem nie.
Joanie Visagie-Jantjies, ’n organiseerder van die optog, sê die gemeenskap is diep geskok en baie kwaad ná die moord.
Emmerancia RomanFoto: Facebook/Emmerancia Roman
“Sy was ’n voorbeeldige kind wat hard gewerk het en nie soos baie ander jong mense van haar ouderdom net by die huis gesit het nie. Die gemeenskap vra dat die skuldige homself aan die polisie oorgee en erken wat hy gedoen het.”
Volgens haar het Roman Sondagaand nog saam met vriende by ’n huis in Kleinkrantz gekuier. Sy is glo toilet toe en is nie weer daarna gesien nie.
Volgens Visagie-Jantjies begin die optog Sondag om 14:00. Hulle sal in Protealaan bymekaarkom.
Inwoners is ontevrede oor misdaad en geweld en voel onveilig ná wat gebeur het, sê sy.
“Ons vra die polisie en owerhede soos die George-munisipaliteit se hulp.”
Roman was volgens haar Facebook-blad ’n oudleerling van die PW Botha Kollege in George.
Sy word voorlopig op 21 Desember in Touwsranten begrawe en die tyd moet nog bekend gemaak word.
Sy word deur onder andere haar ma oorleef.
Mense met inligting oor die voorval kan die ondersoekbeampte, sers. John Boesak, by 044 803 4713 of 08600 10111 bel.
Meer oor: Wildernis
Seesig-grumoord: Ruiters kry nuwe regsverteenwoordiger
Man op slag dood in ongeluk ná moord op vrou en dogter
Familie wis eers nie dis Shandoline se lyk in puttoilet
OB kan op dié gronde verwyder word
‘Moenie in dié maatskappye belê’
Saus dreig met verdere kampussluitings
10 moet-lees-stories: Dinsdag 28 Januarie 2020